Äkkinäinen kuolema
Äkkinäinen kuolema. Viime tiistaina tuotiin täkäläiseen yleiseen sairashuoneesen 30 vuoden ikäinen itsellisen tytär Sofia Lemberg, Luvialta. Hän oli pari viikkoa sitten vesisaavia kantaessaan langennut, loukaten silloin toisen kylkensä korentoa vastaan. Tyttöä, jota sitäpaitsi vaivasi vesitauti, hoidettiin alussa kotona lääkärin määräysten mukaan. Viime tiistaina hän kuitenkin, kuten sanottu, tuotiin yleiseen sairashuoneesen, mutta siellä heti kun lääkäri oli häntä tutkinut, huudahti hän: "nyt minä kuolen!" ja niin kävikin, ollen luultavasti äkillinen hydänhalvaus syynä kuolemaan. Tytön isä, sisar ja käly olivat vielä saapuvilla kuoleman tapahtuessa.</div>

Lähde ja huomautukset 
 Lähde: Satakunta 6.3.1890 sivu 2

 korento = tanko, erityisesti kantotanko, salko, riuku
 vesitauti = vesipöhö = ödeema, nestekertymän aiheuttama sairaalloinen tila

Anonyymi
Onnettomuudet
Satakunta (sanomalehti)
1890